Predkladacia  správa

	Informácia o vybavovaní petícií a sťažností za rok 2001 Úradom vlády SR  a orgánmi štátnej správy (ďalej len Informácia) sa predkladá na rokovanie vlády Slovenskej republiky podľa bodu 6 „Zamerania kontrolnej činnosti Úradu vlády SR na I. polrok 2002“, schváleného uznesením vlády SR č.1208 z 19. decembra 2001.

	Informácia je spracovaná za Úrad vlády SR (ďalej len úrad), za ministerstvá, ostatné ústredné orgány štátnej správy, krajské úrady, okresné úrady a subjekty v pôsobnosti uvedených štátnych orgánov. Spracovanie ročných správ o sťažnostiach vyplýva pre vedúcich  uvedených orgánov  verejnej správy aj z ustanovenia §-u 10  ods. 4 zák. č.152/1998 Z.z. o sťažnostiach. Uplatňovanie petičného práva a vybavovanie petícií upravuje zákon č.85/1990 Zb. o petičnom práve v znení zák. č.242/1998 Z.z.. Zdrojom údajov za úrad je evidencia, ako aj výsledky pôsobnosti úradu za r. 2001v danej oblasti podľa § 20a zák. č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (od 1. 1. 2002 nahradený zák. č.575/2001 Z.z.) a tiež podľa §-u 10 zák. č. 10/1996 Z.z. o kontrole v štátnej správe; zdrojom údajov za ostatné orgány štátnej správy a subjekty v ich pôsobnosti sú údaje poskytnuté na vyžiadanie úradu (spracovateľovi tejto Informácie) uvedenými orgánmi štátnej správy.

	Cieľom Informácie je poskytnúť základné údaje a charakteristiky najmä o zameraní, opodstatnenosti, o opatreniach prijatých na odstránenie nedostatkov zistených vybavovaním a prešetrovaním podaní povahy petícií a sťažností, ich počtoch a o ďalších ukazovateľoch za rok 2001, a to tak pre informovanosť vlády SR a jej členov, pre iné orgány a inštitúcie, ktorých sa problematika dotýka, ako aj pre verejnosť. 

	Informácia neobsahuje údaje za tie orgány a subjekty, ktoré podľa osobitných zákonov v predmetnej oblasti nespadajú pod kontrolnú pôsobnosť úradu ani uvedených subjektov štátnej správy, resp. ani za subjekty, ktoré nemajú zákonnú povinnosť riadiť sa  zákonom o petičnom práve, ani zákonom o sťažnostiach.

	Vzhľadom na to, že uplatňovaním práva formou petícií ako aj sťažností a ich prešetrovaním sa zisťuje a preukazuje aj dodržiavanie zákonov, bude Informácia po prerokovaní a zaujatí stanoviska vládou SR  zaslaná aj predsedovi NR SR, podpredsedom NR SR, výborom NR SR, Ústavnému súdu SR, Generálnej prokuratúre SR, verejnému ochrancovi práv, Slovenskému národnému stredisku pre ľudské práva a tiež zástupcovi Slovenskej republiky pred Európskym súdom pre ľudské práva.

	Informácia bola v zmysle Plánu rokovania Rady hospodárskej a sociálnej dohody  SR prerokovaná dňa 26. 4. 2002 s tým, že Rada hospodárskej a sociálnej dohody vzala predložený materiál na vedomie.

	Z dôvodu všeobecnej dostupnosti bude materiál  uverejnený na web stránke úradu. 

Predkladacia  správa

	Informácia o vybavovaní petícií a sťažností za rok 2001 Úradom vlády SR  a orgánmi štátnej správy (ďalej len Informácia) sa predkladá na rokovanie vlády Slovenskej republiky podľa bodu 6 „Zamerania kontrolnej činnosti Úradu vlády SR na I. polrok 2002“, schváleného uznesením vlády SR č.1208 z 19. decembra 2001.

	Informácia je spracovaná za Úrad vlády SR (ďalej len úrad), za ministerstvá, ostatné ústredné orgány štátnej správy, krajské úrady, okresné úrady a subjekty v pôsobnosti uvedených štátnych orgánov. Spracovanie ročných správ o sťažnostiach vyplýva pre vedúcich  uvedených orgánov  verejnej správy aj z ustanovenia §-u 10  ods. 4 zák. č.152/1998 Z.z. o sťažnostiach. Uplatňovanie petičného práva a vybavovanie petícií upravuje zákon č.85/1990 Zb. o petičnom práve v znení zák. č.242/1998 Z.z.. Zdrojom údajov za úrad je evidencia, ako aj výsledky pôsobnosti úradu za r. 2001v danej oblasti podľa § 20a zák. č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (od 1. 1. 2002 nahradený zák. č.575/2001 Z.z.) a tiež podľa §-u 10 zák. č. 10/1996 Z.z. o kontrole v štátnej správe; zdrojom údajov za ostatné orgány štátnej správy a subjekty v ich pôsobnosti sú údaje poskytnuté na vyžiadanie úradu (spracovateľovi tejto Informácie) uvedenými orgánmi štátnej správy.

	Cieľom Informácie je poskytnúť základné údaje a charakteristiky najmä o zameraní, opodstatnenosti, o opatreniach prijatých na odstránenie nedostatkov zistených vybavovaním a prešetrovaním podaní povahy petícií a sťažností, ich počtoch a o ďalších ukazovateľoch za rok 2001, a to tak pre informovanosť vlády SR a jej členov, pre iné orgány a inštitúcie, ktorých sa problematika dotýka, ako aj pre verejnosť. 

	Informácia neobsahuje údaje za tie orgány a subjekty, ktoré podľa osobitných zákonov v predmetnej oblasti nespadajú pod kontrolnú pôsobnosť úradu ani uvedených subjektov štátnej správy, resp. ani za subjekty, ktoré nemajú zákonnú povinnosť riadiť sa  zákonom o petičnom práve, ani zákonom o sťažnostiach.

	Vzhľadom na to, že uplatňovaním práva formou petícií ako aj sťažností a ich prešetrovaním sa zisťuje a preukazuje aj dodržiavanie zákonov, bude Informácia po prerokovaní a zaujatí stanoviska vládou SR  zaslaná aj predsedovi NR SR, podpredsedom NR SR, výborom NR SR, Ústavnému súdu SR, Generálnej prokuratúre SR, verejnému ochrancovi práv, Slovenskému národnému stredisku pre ľudské práva a tiež zástupcovi Slovenskej republiky pred Európskym súdom pre ľudské práva.

	Z dôvodu všeobecnej dostupnosti bude materiál  uverejnený na web stránke úradu.